**9-та учебна седмица Домашна работа – ШЕСТИ Б КЛАС**

1. **Български език.**

***Нови знания!***

**ОТНОСИТЕЛНИ И ОТРИЦАТЕЛНИ МЕСТОИМЕНИЯ.** Тези местоимения се образуват от вече изучените въпросителни местоимения, към които се добавят словообразувателни морфеми.

****

**Относителното местоимение** е вид местоимение, което служи за връзка между простите изречения в състава на сложно изречение. То се образува от въпросително местоимение +словообразувателната морфема -то (напр. кой+то – който; какъв+то – какъвто и т.н.). Може да замества: лица или предмети (напр. който); признаци (напр. какъвто); притежание (напр. чийто); количество (напр. колкото).

Пред относителните местоимения ВИНАГИ се пише запетая!

Подай ръка на този**,** който заслужава!

*Пример*: кой (въпросително местоимение)

**+ който**

то (словообразувателна морфема).

****

**Отрицателните местоимения**, както показва името им, служат да се**отрече наличието на лица, предмети, признаци, количество, отношения на притежателя.** Отрицателните **местоимения се образуват** посредством словообразувателната**морфема** ни-, която **се** поставя пред формата на съответното въпросително местоимение.

*Пример:*

кой (въпросително местоимение)

**+ никой**

ни (словообразувателна морфема)

**С помощта на дадената Ви информация, моля отговорете на следните въпроси:**

1.На кой ред има относителни местоимения?

А) кой, кого, кому;

Б) той, него, мой;

В) който, когото, комуто;

Г) този, такъв, толкова.

2.В кое от изреченията е използвано относително местоимение за количество?

А)Той е този, който пръв започна спора.

Б)Това е Галя, чиято коса е естествено къдрава.

В)Той си е такъв, какъвто го знаеш.

Г)Колкото повече те опознавам, толкова повече те уважавам

3.С коя от посочените форми може да замениш подчертаното относително местоимение в стиха от "Моята молитва" на Христо Ботев така, че да се получи форма, която използваме по-често днес. *"Не ти, комуто се кланят калугери и попове..."*

А) на комуто;

Б) на когото;

В) на чиито;

Г) на който

4.Колко пунктуационни грешки има в текста?

*Едва ли има човек който не е изпитал болката от несподелената любов. Болката която усещаме, когато копнеем за този в когото сме влюбени и за когото бихме дали всичко.*

А) няма грешки;

Б) четири грешки;

В) три грешки;

Г) една грешка

### 5.На кой ред няма израз с отрицателно местоимение?

А) на ничия земя, николко часа;

Б) никому няма да кажа, никой от роднините ми;

В) за нищо на света, при никакви обстоятелства

Г) по всяко време, няколко минути

6.В следното изречение са употребени четири отрицателни местоимение. *Никой никого не може да загуби, защото никой на никого не принадлежи.*

А) Вярно;

Б) Грешно.

**История.**

***Прочетете и запомнете!***

******

Хан Омуртаг е син на [хан Крум](https://sanovnik.bg/n-101937-%D0%A5%D0%B0%D0%BD_%D0%9A%D1%80%D1%83%D0%BC_-_%D0%B6%D0%B8%D0%B2%D0%BE%D1%82_%D0%B8_%D1%83%D0%BF%D1%80%D0%B0%D0%B2%D0%BB%D0%B5%D0%BD%D0%B8%D0%B5) и владетел от [Средновековието](https://sanovnik.bg/%D0%A1%D1%80%D0%B5%D0%B4%D0%BD%D0%BE%D0%B2%D0%B5%D0%BA%D0%BE%D0%B2%D0%B8%D0%B5%D1%82%D0%BE), който е управлявал българския народ в периода 814-831г.

Хан Омуртаг е забележителен със своята дипломатичност. Той наследява държава, която е поле на много тежки войни и враждебни съседи. По негово управление акцентът е върху укрепване на отношенията с враговете. Хан Омуртаг постига тази цел и постигнатият мир му спомага за укрепване на държавата.

Хан Омуртаг остава известен в историята със своята развита строителска дейност. Едни от най-знаменитите му постижения са възстановяването на град Плиска, както и построяването на нов хански дворец. Освен това по неговото управление са обновени всички градски управления, построени са дворци и езически храмове.

Хан Омуртаг умира през 831 г., като е наследен от неговия трети син – Маламир.

Литература:

**Моля, научете посочената строфа на изуст от Вазовото стихотворение „Отечество любезно, как хубаво си ти! “ на стр. 22 в учебника по Литература .**

I-ва строфа -Тео, Ева и Ели;

II-ра - Тони, Дара, Никълас;

III-та -Марти, Тодор;

IV-та строфа - Кари, Тома;

V-та строфа – Елизабет, Тервел;

.